কারিন ওবার্গ

**কারিন ইঙ্গেয়ার্ড ওবার্গ** (জন্ম ২৭শে আগস্ট, ১৯৮২) একজন সুইডীয় জ্যোতিঃরসায়নবিদ। তিনি হার্ভার্ড বিশ্ববিদ্যালয়ের জ্যোতির্বিজ্ঞানের অধ্যাপক এবং সেন্টার ফর অ্যাস্ট্রোফিজিক্স | হার্ভার্ড অ্যান্ড স্মিথসোনিয়ানের ওবার্গ অ্যাস্ট্রোকেমিস্ট্রি গ্রুপের প্রধান। তার গবেষণা মূলত তারা গঠন, গ্রহ গঠন এবং তারার বিবর্তনের সাথে জৈব অণুর সম্পর্ক নিয়ে—যা পৃথিবী এবং মহাবিশ্বের অন্য কোথাও জীবনের উৎপত্তিমূল নির্ধারণের জন্য প্রয়োজনীয়। ২০১৫ সালের এপ্রিলে তার গবেষণা দল একটি আদিগ্রহীয় চাকতিতে প্রথম জটিল জৈব অণু আবিষ্কার করে। 

## প্রাথমিক জীবন
কারিন ওবার্গ সুইডেনের নাইকোপিংয়ে জন্মগ্রহণ করেন। তার ৬ বছর বয়সে ওবার্গের পরিবার কার্লসক্রোনায় চলে আসে এবং সেখানেই তার শৈশবের বাকি সময় অতিবাহিত হয়। তিনি তার দুই ভাইয়ের সাথে বেড়ে ওঠেন এবং স্থানীয় সরকারি প্রাথমিক, মাধ্যমিক ও উচ্চ বিদ্যালয়ে পড়াশোনা করেন। ২০০১ সালে তার উচ্চ বিদ্যালয়ের রসায়ন শিক্ষক তাকে স্থানীয় রসায়ন অলিম্পিয়াডে নিবন্ধিত করান। ওবার্গ আন্তর্জাতিক প্রতিযোগিতার জন্য নির্বাচিত হন। তিনি সুইডেনের প্রতিনিধিত্বকারী চারজন শিক্ষার্থীর মধ্যে অন্যতম ছিলেন। এছাড়া *চ্যাপম্যানস্কোলান* জিমনেসিয়ামে অন্তিম বর্ষে পড়ার সময় তিনি তার বাবার তত্ত্বাবধানে একটি প্রকল্প পরিচালনা করেন, যা তার প্রথম প্রকাশনা হিসেবে আত্মপ্রকাশ করে।

## শিক্ষা
ওবার্গ ক্যালিফোর্নিয়া ইনস্টিটিউট অব টেকনোলজিতে পড়াশোনা করেন এবং ২০০৫ সালে সেখান থেকে রসায়নে প্রশংসার সাথে স্নাতক ডিগ্রি অর্জন করেন। তিনি ক্যালটেক সম্পর্কে বলেছিলেন, "ক্যালটেক ছিল অগ্নিস্নাত নবজন্মের মাধ্যমে বিজ্ঞানের সাথে নতুন পরিচয়ের এক অভিজ্ঞতা, যা [আমাকে এমনভাবে] ভাবতে, প্রশ্ন করতে এবং সমস্যা সমাধান করতে শিখিয়েছিল—যা [আমি] করতে সক্ষম বলে আগে কখনো কল্পনাও করতে পারিনি।" স্নাতক শিক্ষার্থী থাকাকালীন তিনি ভৌত রসায়ন ও জ্যোতিঃরসায়ন গবেষণার সাথে যুক্ত ছিলেন এবং সেই গবেষণার ভিত্তিতে তার দুটি বৈজ্ঞানিক গবেষণাপত্র প্রকাশিত হয়েছিল।

স্নাতক পাঠ শেষ করার পর ওবার্গ নেদারল্যান্ডসের লাইডেন বিশ্ববিদ্যালয়ে ইভাইন ভ্যান ডিশোয়েক এবং হ্যারল্ড লিনার্টসের তত্ত্বাবধানে পিএইচডি শুরু করেন। তিনি চার বছর গবেষণাগারে সিমুলেশন এবং মহাকাশীয় পর্যবেক্ষণের মাধ্যমে আন্তঃনাক্ষত্রিক বরফের রসায়ন ও গতিবিদ্যা অধ্যয়ন করেন। এই গবেষণার ফল নিয়ে তিনি "কমপ্লেক্স প্রসেসেস ইন সিম্পল আইসেস: ল্যাবরেটরি অ্যান্ড অবজারভেশনাল স্টাডিজ অব গ্যাস-গ্রেইন ইন্টারঅ্যাকশনস ডিউরিং স্টার ফরমেশন" শীর্ষক একটি অভিসন্দর্ভ সম্পন্ন করেন। ওবার্গ তার অভিসন্দর্ভের বিভিন্ন অধ্যায় বিশ্বজুড়ে আয়োজিত সম্মেলন এবং মার্কিন যুক্তরাষ্ট্রের বেশ কয়েকটি প্রতিষ্ঠানে উপস্থাপনা করেন। ২০০৯ সালের ১৬ই সেপ্টেম্বর তিনি তার ডক্টরাল থিসিস ডিফেন্ড করেন। এই গবেষণার পাশাপাশি তিনি দুটি স্নাতকোত্তর প্রকল্প তত্ত্বাবধান করেন এবং স্নাতক শিক্ষার্থীদের জন্য পালসার ও গবেষণা কোর্সের শিক্ষা সহকারী হিসেবে দায়িত্ব পালন করেন। ২০০৯ সালে তিনি লাইডেন বিশ্ববিদ্যালয় থেকে জ্যোতির্বিজ্ঞানে কৃতিত্বের সাথে পিএইচডি ডিগ্রি অর্জন করেন।

## পেশাজীবন
২০০৯ সালে ওবার্গ পিএইচডি ডিগ্রি লাভের পর নাসা তাকে হাবল পোস্টডক্টরাল ফেলোশিপ প্রদান করে। তিনি এই তহবিলটি ২০১২ সালের আগস্ট পর্যন্ত সেন্টার ফর অ্যাস্ট্রোফিজিক্স | হার্ভার্ড অ্যান্ড স্মিথসোনিয়ানে গবেষণার কাজে ব্যবহার করেন। এই সময়ে তিনি আদিগ্রহীয় চাকতি ও আদ্যনক্ষত্রের মতো তরুণ তারার জৈব অণুর রেডিওজ্যোতির্বিদ্যিক অবেক্ষণ অধ্যয়ন করেন।

এরপর ওবার্গ ২০১৩ সালের জুন মাস পর্যন্ত ভার্জিনিয়া বিশ্ববিদ্যালয়ে ভিজিটিং স্কলার এবং রসায়ন ও জ্যোতির্বিজ্ঞানের সহকারী অধ্যাপক হিসেবে কাজ করেন। তিনি গবেষণাগারে বরফ নিয়ে পরীক্ষা-নিরীক্ষা চালান এবং স্থানিক ও বর্ণালীগতভাবে নির্ধারিত মহাকাশীয় অবেক্ষণ অধ্যয়ন করেন। তার উভয় নিরীক্ষাই ছিল গ্রহ বা তারার রাসায়নিক বিবর্তনের সময় ঘটে যাওয়া প্রক্রিয়ার উপর অধিশ্রিত।

২০১৩ সালের জুলাই মাসে ওবার্গ জ্যোতির্বিজ্ঞানের সহকারী অধ্যাপক হিসেবে হার্ভার্ডে ফিরে আসেন। এখানে তিনি ওবার্গ অ্যাস্ট্রোকেমিস্ট্রি গ্রুপ গঠন করেন। এই গ্রুপটি সেন্টার ফর অ্যাস্ট্রোফিজিক্স | হার্ভার্ড অ্যান্ড স্মিথসোনিয়ানে তাদের গবেষণা কার্যক্রম পরিচালনা করে।

ওবার্গ বর্তমানে সোসাইটি অব ক্যাথলিক সায়েন্টিস্টসের বোর্ডে নিয়োজিত আছেন এবং পারপাসফুল ইউনিভার্স প্রজেক্টের একজন উপদেষ্টা হিসেবে দায়িত্ব পালন করছেন।।

## গবেষণা
২০২১ সাল পর্যন্ত ওবার্গের ১৩০টিরও বেশি পিয়ার-রিভিউকৃত নিবন্ধ প্রকাশিত হয়েছে, যার মধ্যে অন্তত ৩৬টিতে তিনি প্রধান লেখক ছিলেন। তার কাজগুলো ১১,০০০ বারেরও বেশি উদ্ধৃত হয়েছে। বর্তমানে তার কাজের প্রধান ক্ষেত্র হলো জ্যোতিঃরসায়ন এবং গ্রহ গঠনের উপর এর প্রভাব। তার বর্তমান গবেষণা দল ওবার্গ অ্যাস্ট্রোকেমিস্ট্রি গ্রুপ উল্লেখ করেছে যে তাদের মূল গবেষণা মূলত নিম্নলিখিত বিষয়গুলিকে অধিশ্রয় করে:

দলটির গবেষণা মূলত গবেষণাগারে বরফের সিমুলেশন এবং মহাকাশীয় আচরণ ও তথ্যের রেডিও এবং ইনফ্রারেড পর্যবেক্ষণের সমন্বয়ে পরিচালিত হয়।

### আদিগ্রহীয় চাকতিতে জটিল অণুর আবিষ্কার
২০১৫ সালের ৯ই এপ্রিল ওবার্গ অ্যাস্ট্রোকেমিস্ট্রি গ্রুপ একটি গবেষণাপত্র প্রকাশ করে, যেখানে তারা একটি আদিগ্রহীয় চাকতিতে প্রথম জটিল কার্বন অণু শনাক্ত করার কথা জানায়; এই অণুটি ছিল মিথাইল সায়ানাইড। মিথাইল সায়ানাইড (CH3CN) প্রাণের উৎপত্তির জন্য অত্যন্ত গুরুত্বপূর্ণ বলে মনে করা হয়, কারণ এতে কার্বন-নাইট্রোজেন বন্ধন রয়েছে যা প্রোটিনের মূল উপাদান অ্যামিনো অ্যাসিড তৈরি করে।এই এই আবিষ্কারের আগ পর্যন্ত এই অণুগুলি তাদের অস্থির এবং বিশৃঙ্খল প্রকৃতির কারণে তরুণ চাকতিতে পর্যাপ্ত পরিমাণে থাকতে পারে কিনা তা স্পষ্ট ছিল না। আতাকামা লার্জ মিলিমিটার/সাবমিলিমিটার অ্যারে (ALMA) ব্যবহার করে ওবার্গের দল নবগঠিত তারা MWC 480 এর কক্ষপথের ধ্বংসাবশেষ জরিপ করতে সক্ষম হয়। সেখানে তারা পৃথিবীর সমস্ত মহাসাগর পূরণ করার মতো পর্যাপ্ত মিথাইল সায়ানাইড এবং হাইড্রোজেন সায়ানাইডের মতো অন্যান্য সরল অণুর উপস্থিতি আবিষ্কার করে। এই আবিষ্কারটি অত্যন্ত তাৎপর্যপূর্ণ কারণ এটি প্রমাণ করে যে, প্রাণের ভিত্তি—অর্থাৎ জটিল কার্বন বন্ধন—শুধুমাত্র আমাদের সৌরজগতেই সীমাবদ্ধ নয়। এক সাক্ষাৎকারে ওবার্গ জানান যে, ধূমকেতুর রেকর্ড অন্যান্য আদিগ্রহীয় চাকতিতেও জটিল জৈব অণুর উপস্থিতির ইঙ্গিত দেয়।

এই গবেষণালব্ধ ফলাফল বৈজ্ঞানিক সাময়িকী *[[নেচার|নেচারে]]* (খণ্ড ৫২০) প্রকাশিত হয়েছিল, যার শিরোনাম ছিল: "দ্য কমেট-লাইক কম্পোজিশন অব আ প্রোটোপ্ল্যানেটারি ডিস্ক অ্যাজ রিভিল্ড বাই কমপ্লেক্স সায়ানাইডস।" এটি ওয়াশিংটন পোস্ট এবং লস অ্যাঞ্জেলেস টাইমসে সংবাদ হিসেবে প্রকাশিত হওয়ার পাশাপাশি ন্যাশনাল রেডিও অ্যাস্ট্রোনমি অবজারভেটরি (NRAO) থেকেও একটি প্রেস বিজ্ঞপ্তিতে প্রকাশিত হয়েছিল।

## ব্যক্তিগত জীবন
শৈশবে ওবার্গ চার্চ অব সুইডেনে দীক্ষিত হয়েছিলেন, কিন্তু শীঘ্রই তিনি অজ্ঞেয়বাদী হয়ে পড়েন। পরবর্তীতে জি. কে. চেস্টারটনের অর্থোডক্সি বইটি তাকে ক্যাথলিক ধর্মে ধর্মান্তরিত হতে কিছু মাত্রায় অনুপ্রাণিত করেছিল এবং তখন থেকেই তিনি একজন নিষ্ঠাবান ক্যাথলিক হিসেবে জীবনযাপন করছেন।

## নির্বাচিত প্রকাশনা
* 
* 
* 

## পুরস্কার ও সম্মাননা
* ২০০১ – আন্তর্জাতিক রসায়ন অলিম্পিয়াডে সুইডেনের প্রতিনিধি
* ২০০৯ – হাবল পোস্টডক্টরাল ফেলো
* ২০১০ – লাইডেন বিশ্ববিদ্যালয়ে সেরা পিএইচডি অভিসন্দর্ভের জন্য সি.জে. ককপ্রিজস পুরস্কার
* ২০১২ – পল হার্টেলেন্ডি (PH) লেকচারার, অ্যাস্ট্রোফিজিক্স সেন্টার | হার্ভার্ড অ্যান্ড স্মিথসোনিয়ান
* ২০১২ – পদার্থবিদ্যায় আলফ্রেড পি. স্লোয়ান রিসার্চ ফেলো
* ২০১৪ – সায়মনস কোলাবোরেশন অন দ্য অরিজিনস অব লাইফ (SCOL) ইনভেস্টিগেটর অ্যাওয়ার্ড
* ২০১৪ – বিজ্ঞান ও প্রকৌশলে প্যাকার্ড ফেলো
* ২০২৪ – আমেরিকান একাডেমি অব সায়েন্সেস অ্যান্ড লেটারস কর্তৃক বিশিষ্ট বুদ্ধিবৃত্তিক অর্জনের জন্য ব্যারি পুরস্কার।

## তথ্যসূত্র

## বহিঃসংযোগ

বিষয়শ্রেণী:প্রাক্তন লুথারান
বিষয়শ্রেণী:সুয়েডীয় রোমান ক্যাথলিক
বিষয়শ্রেণী:জীবিত ব্যক্তি
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:লাইডেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:১৯৮২-এ জন্ম
বিষয়শ্রেণী:অপর্যালোচিত অনুবাদসহ পাতা